cyanic-selkie/wikianc huggingface dataset:
Ingrid (albumi)
Albumin ensimmäisenä singlenä julkaistiin marraskuussa 2014 kappale ”Ei panikoida”, toisena singlenä toukokuussa 2015 kappale ”Kuolevainen” ja kolmantena singlenä syyskuussa 2015 kappale ”Rakkaus tekee vapaaks”. Itse albumi julkaistiin 11. syyskuuta 2015, viikko kolmannen singlen julkaisemisen jälkeen. Se nousi julkaisunsa jälkeen Suomen virallisen albumilistan sijalle kuusi ja oli listalla yhteensä kaksikymmentä viikkoa.
Norsun vuosi (Muhammed)
Norsun suuran tulkintoja
Ibn Ishaqin kertomuksen lähtökohtana on lyhyt Norsun suura, jossa on vain viisi jaetta. Orientalisti Mohammed Lamsiah on löytänyt sille mahdollisen esikuvan kirjallisuudesta. Tarina voisi olla peräisin Sebeoksen kirjoittamaksi merkitystä Herakleioksen historiasta 660-luvulta. Sebeos kertoo, että persialainen kenraali Bahram kapinoi omaa kuningastaan Hormizdia vastaan. Bahram lähetti kuninkaalle kirjeen, jossa hän uhkasi tätä sotanorsuarmeijalla. Se lähettäisi vihollisen ylle nuolisateen. Bahramille vastattiin, että tällöin Jumala lähettäisi norsuarmeijan päälle taivaasta leimahtavan tulisateen. Ganzakin taistelussa vuonna 591 Bahramin norsuarmeija sitten kärsi tappion.
Norsun suura voidaan Lamsiahin teoriassa nähdä kristillisenä mietelmärunona, joka on syntynyt Sebeoksen historiateoksen pohjalta. Hurskas mietelmäruno kuvaa kristityn roomalaisarmeijan voittoa zarathustralaisista pakanoista. Runon tekijäksi voidaan kuvitella kristittyä munkkia, koska opetuksena on, että Jumala auttaa häneen turvautuvia. Tarinan kivisade tuo mieleen myös Vanhan Testamentin kertomuksen Sodoman ja Gomorran tuhosta. Runo olisi sitten päätynyt muiden tekstien ohella Koraaniin, eikä Ibn Ishaq ole enää tiennyt mistä ikivanhassa runossa puhuttiin. Hän olisi yhdistänyt historiallisen tiedon kuningas Abrahan sotaretkestä 500-luvulla runoon ja sijoittanut tapahtumat Mekkaan ja Muhammedin syntymävuoteen. Näin hän olisi saanut suuran kytkettyä islamin profeettaan.
Viksbergin kartano (Paimio)
Asemies Nils Pedersson (Jägerhorn af Spurila) omisti Hevonpään kartanon vuonna 1471. Kartano pysyi suvussa kunnes se siirtyi Gyllenhierta-suvulle, Nils Pederssonin pojanpojan tyttären Cecilia Christersdotterin (Jägerhorn af Spurila) mentyä naimisiin amiraali Nils Svenssonin (Gyllenhierta) kanssa 1530-luvulla. Gyllenhierta-suku käytti Hevonpäätä sukunimenään aina siihen asti kunnes Ruotsin ritarihuone perustettiin 1625. Sukua alettiin tuolloin nimittää Gyllenhiertaksi sukuvaakunan mukaan. Hevonpää oli Gyllenhiertojen pääkartano vuoteen 1670 asti.
Museoviraston vuonna 2009 julkistamassa inventoinnissa kartano on määritelty valtakunnallisesti merkittäväksi rakennetuksi kulttuuriympäristöksi.
Teloittaja (sarjakuvahahmo)
Teloittaja muissa medioissa
left|thumb|Teloittaja viimeisessä taistelussaan Helan joukkoja vastaan Gjallebrunin sillalla (kuvitus Walter Simonson. Teloittaja toimii yhdessä Lumoojattaren kanssa välivastuksena Marvel: Ultimate Alliance -videopelissä.
Helmi Karjalainen
Karjalainen lausui julkisessa puheessaan kerran sellaista, mikä kenraalikuvernööri Nikolai Bobrikovin mukaan oli majesteettirikos. Bobrikov antoi kouluhallitukselle määräyksen antaa Karjalaiselle muistutus. Kirjailija Guss Mattsson antoi siitä hyvästä pakinassaan Hufvudstadsbladetissa hänelle nimen Karjalan kirkas helmi (Karelens äkta pärla). Suomen itsenäistyttyä kouluhallitus perui muistutuksen kirjallisesti Karjalaiselle lähettämässään kirjeessä.
Derek Fowlds
Yksityiselämä
Fowlds oli kahdesti naimisissa. Ensimmäinen puoliso vuosina 1964–1973 oli Wendy Tory, jonka kanssa hän sai kaksi poikaa. Vuonna 1974 Fowlds avioutui näyttelijä Lesley Juddin kanssa: suhde päättyi eroon jo vuoden jälkeen, vaikkakin he erosivat virallisesti vasta vuonna 1978. Juddin jälkeen Fowlds oli parisuhteessa Jo Lyndseyn kanssa 36 vuoden ajan tämän kuolemaan 2012 saakka.
Kukkasidonta
Kukkasidontaa voi opiskella Suomessa alan koulutuksessa (puutarhatalouden perustutkinto, floristin ammattitutkintoon valmistava koulutus) tai erilaisilla kursseilla.
Nuorten lääkärien yhdistys
Historia
NLY perustettiin vuonna 1928 nimellä Suomen Avustajalääkäriyhdistys, jolloin sen tarkoituksena oli edustaa uransa alkuvaiheessa sairaaloissa assistentteina työskennelleitä avustajalääkäreitä. Tuolloin avustajalääkärit työskentelivät yleisesti ruokapalkalla.
1980–90-luvun vaihteeseen tultaessa NLY oli kasvanut lähes 10 000 jäsenen yhdistykseksi. Taustalla vaikuttivat lääketieteellisten tiedekuntien aloituspaikkojen lisääntyminen aiempina vuosina. Nuorten Lääkärien Yhdistyksen vaikutusmahdollisuudet kasvoivat myös Lääkäriliiton sisällä ja paikallisosasto toiminta oli aktiivista etenkin Kuopiossa, Oulussa ja Tampereella.
1990-luvun laman aikaan NLY otti kantaa vanhaan, mutta uudelleen pinnalle noussutta ilmiötä vastaan: nuorille lääkäreille tarjottiin ja teetettiin palkatta työtä. Yhä useammalle paikkakunnalle laajentunut paikallisosastotoiminta vahvisti yhdistyksen perustaa.
Beat-sukupolvi
Beat-runoilijat ja kirjailijat, esimerkiksi Ginsberg ja Kerouac, kannattivat välittömyyden vaikutelman antavaa vapaata ja epämuodollista tekstin sommittelua, johon eivät kuulu suunnittelu ja tekstin muokkaaminen. Kaikki kirjailijat nousivat yhdenmukaista ja materialistista kulttuuria vastaan. Heille keskeistä oli avoimuus, spontaanius ja yksilöllisen kokemuksen keskeisyys.
Näkyvyyttä
Beatrunous kuuluu lavarunouteen, sillä se oli tarkoitettu ääneen luettavaksi, ja usein sitä säesti jazzmusiikki. Beatrunoilijoiden brittivastineita olivat angryt eli nuoret vihaiset miehet.
Mercedes-Benz 630
24/100/140 PS- ja 630-vaunuista käytettiin nimitystä "Großer Mercedes" saks. "Suuri" tai "Suurenmoinen Mercedes": tuon 1902 lähtien DMG:lle rekisteröidyn ja mallistossa käytetyn tuotemerkin juontuessa itävaltalaisen diplomaatti, liikemies ja kilpa-ajaja Emil Jellinekin Mercedes-tyttären mukaan vuonna 1900 "Daimler-Mercedes":iksi nimestytä, menestyksekkäästä kilpamoottorista. Yhteiseksi, vuoden 1926 fuusion jälkeen käytettäväksi tuotemerkiksi sovittiin "Mercedes-Benz", sillä Gottlieb Daimlerin kuoleman 1900 jälkeen Daimler-nimi oli myyty ulkopuolisille yrityksille (Daimler Motor Company Iso-Britanniassa, ja DMG:n itävaltalainen haara Austro-Daimler - nykyisin Steyr-Daimler-Puch AG), eikä se ollut käytettävissä ilman lainopillisia ongelmia. Vielä Daimler-kauden sylinterimittoihin ja sylinterilukuun perustuneella W- eli Wagen-vaunutunnuksella ollut mallipari koki elinkaarensa aikana useita teknisiä uudistuksia: se sai muun muassa Bosch-Dewandren alipainetehostuksella varustetut jarrut vuodesta 1928 alkaen. Tarjolle tuli myös lyhyemmällä akselivälillä ja ahdetulla K-moottorilla ollut urheiluversio Mercedes-Benz Typ K, sekä siitä mittavasti edelleen kehitetty, kilpailumenestystä saavuttanut versio Mercedes-Benz Typ S iskutilavuudeltaan kasvatetulla 6,8-litraisella M06-moottorilla ).
Mercedes-Benz Typ SS-SSK-SSKL-sarja (W06)
Saksalle kilpa-autojen kansallisvärien määrittelyssä jaettu valkoinen alkoi jo 1920-luvulla korvautua hopean eri sävyillä (myös maalaamaton metallipinta) kilpailuissa, joiden järjestäjät vaativat kansallisvärin käyttöä, sillä valkoinen ja hopea ovat heraldiikan tinktuureina samoja. Hopeanuoli-käsite taas syntyi vuoden 1932 Berliinin AVUS-radalla käydyssä kilpailussa, kun selostajakuuluisuus Paul Laven luonnehti satatuhatpäisen berliiniläisyleisön kuullen "hopeiseksi nuoleksi" Manfred von Brauchitschin voittoisaa, cannstattilaisen Vetter-koripajan virtaviivaisella korilla varustettua Mercedes-Benz SSKL:ää (Ludvigsen, Karl; Schrader, Halwart: Die Deutsche Rennsportgeschichte-kirjasta). Tässä tapauksessa auto oli näet valmistunut niin myöhään, ettei sen kori ollut ehtinyt saada maalipintaa, vaan oli jäänyt metallin väriseksi - von Brauchitsch oli samasta syystä joutunut kaahaamaan SSKL:llänsä ilman valolaitteita Stuttgartista Berliiniin päästäkseen osallistumaan kilpailuun. Voittoisa kilpa-auto sai tosin berliiniläiskansalta myös aerodynaamisen korin muotoja pilkkaavan Gurke- saks. kurkku (vihannes)-liikanimen. Iskevä käsite "hopeinen nuoli" saavutti pian laajaa kansansuosiota: vuonna 1934 itse Rudolf Carraciola luonnehti uutta W25-kilpuriaan "hopeanharmaaksi projektiiliksi". Samainen kirja esittelee toki myös tutumman legendan, jonka mukaan eräästä samanlaisesta W25-kilpurista jouduttiin yön yli poistamaan pohja- ja pintamaalit (arvioidut 7,5 kg) hopeiseen metallipintaan asti, jotta se ei ylittäisi sääntöjen määräämää 750 kg-rajaa: lähdekirjoitus huomauttaa kuitenkin, ettei painoraja ollut voimassa kyseisessä Eifelrennen-kilpailussa.
Haddiscoen rautatieasema
Asema avattiin 9. toukokuuta 1904 nimellä Haddiscoe Low Level. Viereinen Haddiscoe High Levelin rautatieasema suljettiin vuonna 1959, ja jossakin vaiheessa sen jälkeen Haddiscoe Low Levelin nimi lyheni pelkäksi Haddiscoeksi. Asemaa käytti noin 13 000 matkustajaa kaudella 2017–2018.
Psykiatrinen sairaala
pienoiskuva|[[Wienin entinen psykiatrinen sairaala, Narrenturm, on Euroopan vanhin mielisairaalaksi rakennettu rakennus, joka on panoptikon-tyyppinen.]] Psykiatrinen sairaala (ent. mielisairaala) on sairaala, joka on erikoistunut mielenterveyden häiriöistä kärsivien henkilöiden hoitoon.
Toiminta
Liikunta parantaa potilaiden elämänlaatua ja sillä on positiivisia vaikutuksia mielenterveydelle. Liikunta on myös usein merkittävä osa mielenterveyskuntoutusta. Erot mahdollisuuksissa liikkua ovat kuitenkin sairaaloiden välillä suuret. Joissakin sairaaloissa kaikki potilaat pääsevät harrastamaan liikuntaa, joissakin vain harvat.
Suomessa
Tärkeä käänne suomalaisessa mielisairaanhoidossa tapahtui 1800-luvulla, kun keisari Nikolai I antoi asetuksen, joka koski mielisairaiden hoitoa ja sairaaloiden rakentamista. 1800-luvun lopulla hoitomaksut oli porrastettu varallisuuden mukaan niin että ylimmän maksuluokan säätyläiset maksoivat ainakin osan hoidostaan itse. Maksavat asiakkaat vähensivät pakkokeinojen suosiota mielisairaaloissa. 1880-luvulla tuli voimaan uusi keisarillinen asetus, joka määräsi kunnat huolehtimaan kroonisesti mielisairaiden hoidosta. Tällöin syntyivät kunnalliskotien mielisairasosastot, jotka jäivät pois vasta 1950-luvulla, kun maahan rakennettiin niin sanottu B-sairaalaverkko.
Joonas Rinne
Napolin kesäuniversiadeissa 2019 Rinne sijoittui 1 500 metrillä pronssille. Toruńin sisäratojen EM-kilpailuissa 2021 hän karsiutui 1 500 metrin alkuerissä ennätyksellään 3.41,40. Istanbulin sisäratojen EM-kilpailuissa 2023 hän karsiutui 800 metrin välierissä ennätyksellään 1.47,96.
Rinne juoksi vuonna 2012 800 metrin silloisen 17-vuotiaiden Suomen ennätyksen 1.51,02. Hän onnistui sivuamaan tätä henkilökohtaista ennätystään vasta vuonna 2016 ja rikkomaan sen vuonna 2017.
Jean-Léon Gérôme
Varhaisvaiheet ja opinnot
Delarochen ateljeessa piirrettiin aamulla 5 tuntia samaa asentoa tai opettajan valitsemaa mallia ja lopun päivästä oppilaat työskentelivät omien projektiensa parissa, jotka kuuluivat myös opintosuunnitelmaan (muun muassa piirrosten kopiointia). Jokaiseen piirustukseen käytettiin viikko aikaa. Gérôme sai Delarochen ateljeessa paljon kannustavaa palautetta, sekä solmi monia ystävyyssuhteita ja vaikutti muutenkin erittäin sopeutuneelta ateljeen elämäntyyliin. Hän sai isältään 1 000 Ranskan frangia vuodessa (monet opiskelijat elivät vuoden noin puolella tästä summasta). Gérôme käytti paljon tästä rahasta ystäviensä ja tuttaviensa ruokkimiseen, jopa siihen pisteeseen saakka, että hänelle itselleen ei riittänyt ruokaa. Gérôme saavutti nopeasti omassa ystäväpiirissään johtajan aseman, anteliaisuutensa ja luontaisen charminsa avulla.
Yhteiskunta ja markkinoiden muutos
Valtion palvelijana Ecole des Beaux-Arts’ssa, kansalliskaartin jäsenenä ja töidensä imperialistisen sanoman vuoksi Gérôme oli valtion ja kuningasperheen suuressa suosiossa, vaikka loppuaikoina edes kuningasperheellä ei ollut varaa ostaa maalauksia häneltä.
Niilo Kosola
Koulutus
Kosola kirjoitti ylioppilaaksi vuonna 1930. Siviiliammatiltaan Kosola oli maanviljelijä kotipaikkakunnallaan Lapualla vuodesta 1936. Agronomiksi hän oli valmistunut vuonna 1937. Kosola toimi myös sihteerinä ja neuvojana Etelä-Pohjanmaan hevosjalostusliiton palveluksessa 1930-luvulta 1950-luvulle.
Itämeren jäätikkövirta
Jääkauden päättymisen alku
Itämeren jäätikkövirran eteläiset kielekkeet Venäjän, Puolan ja Saksan alueilla ovat aloittaneet hitaan vetäytymisen jo 22 000 vs. Niiltä on kestänyt korkeintaan 5 500 vuotta vetäytyä nykyisen Itämeren etelärannikolle. Jäätikön reuna on sijainnut rannikolla noin 16 500 vs ja sen aktiivinen osa on etelässä muodostunut enää Itämeren altaan jäätikkövirran pääosasta. Riian jäätikkövirran etureuna on vetäytynyt kahden tuhannen vuoden aikana Etelä-Liettuaan ja seuraavan tuhannen vuoden aikana Keski-Liettuaan. Jäätikkövirrasta on ollut jäljellä enää pieni kärkikieleke, joka on noin 15 000 vs yltänyt Pohjois-Liettuaan ja noin 14 400 vs sen reuna on seurannut Riianlahden nykyistä rantaviivaa. Seuraavien 600 vuoden aikana reuna on vetäytynyt Saarenmaalle ja edelleen seuraavan 500 vuoden aikana Hiidenmaalle. Riian jäätikkövirta on tässä kohtaa lakannut olemasta ja jäätikkövirran reuna kulkee nyt Itämeressä ja Suomenlahdella. Nuorimpaan dryaskauteen mennessä se on vetäytynyt linjalle, joka kulkee Hangosta Itämeren yli Ruotsin Nyköpingiin. Jäätikön reuna putoaa koko matkalla suoraan veteen.
Nuoremman dryaskauden jälkeen
Nuorimmalla dryaskaudella on Lounais-Suomessa sijainnut Itämeren virtauskieleke ehtinyt jo jakaantua kahdeksi osakielekkeeksi, jotka virtasivat rinnakkain hieman eri tavalla. Niiden väliin on jäänyt maastossa paikoitellen selvästi havaittava saumamuodostuma (tai harjujakso), joka kulkee linjalla Pori, Harjavalta, Köyliö, Oripää ja Koski. Kun kielekkeen reuna edelleen perääntyi, vapautui Satakunta ja Ahvenanmaan saaristo jäästä. Koska jäätikkö virtasi Selkämeren altaassa, on sen myöhemmät vaiheet jääneet tarkemmin selvittämättä. Lopuksi jäätikön reuna on noussut Ruotsissa sen rannikolle, jossa jäätikkö on ollut enää lyhytikäinen.
Geologisia muodostumia
Tunnetuimat ja varhain havaitut jäätikkömuodostumat sijaitsevat kaikki maalla. Vasta nykyiset merenpohjan viistoluotaukset ovat tuoneet näkyviin muodostumia sedimenttien pinnalta. Alla on esitetty kirjallisuudessa käsiteltyjä muodostumia, jotka liittyvät Itämeren jäätikkövirtaan tai sen sivukielekkeisiin.
Reunamoreeneja ja -muodostumia
Itämeren kaakkoispuolella Baltiassa esiintyy myös matalia reunamuodostumia. LGM-vaiheen jälkeen on syntynyt Baltian reunamuodostuma, joka on samanikäinen Saksan Pommerin ja Venäjällä Vepsän reunamuodostuman kanssa. Mazurian ja Riianlahden jäätikkövirran kielekkeiden eteen muodostuivat Etelä-Liettuan reunamuodostuma ja Keski-Liettuan reunamuodostuma. Viimeinen muodostuma, Pohjois-Liettuan reunamuodostuma, seuraa läheltä Itämeren nykyrannikkoa ja käy myös Latvian puolella. Valdemarpilsin reunamuodostuma seuraa Latviassa aivan Riianlahden rantaa. Baltian itäosien reunamuodostumat ovat muodostuneet Suomenlahden ylittäneen Viron virtauskielekkeen eteen. Tällaisia ovat vanhimpana Otepään reunamuodostuma, sitten tulevat sekä Haanjan reunamuodostuma, joka on samanaikainen Pohjois-Liettuan muodostuman kanssa, että Sakalan reunamuodostuma, joka on samanaikainen Valdemarpilsin muodostuman kanssa. Pandiveren reunamuodostuma ylettyy Pietarista Saarenmaalle, ja lyhyt Paliveren reunamuodostuma kulkee enää Luoteis-Viron ja Hiidemaan yli.
Lauri Koivisto
pienoiskuva|Lauri Koivisto vuonna 1962 Lauri Emil Koivisto (15. toukokuuta 1893 Ylistaro – 23. joulukuuta 1978 Seinäjoki) oli suomalainen yrittäjä ja liikemies, joka tuli tunnetuksi Etelä-Pohjanmaan autokaupan keskeisenä hahmona 1930-luvulta 1970-luvulle. Hän toimi 1920-luvun lopulla perustamansa seinäjokelaisen L. Koiviston Autoliike Oy:n toimitusjohtajana koko sen toiminta-ajan 1927–1974 ja perusti myös autokoritehdas Penkon. 1950-luvulla hän omisti hetken aikaa Opel-tuotemerkin. Hän sai kauppaneuvoksen arvonimen 1960.
Elämä ja ura
Koivisto syntyi Ylistaron Untamalassa. Käytyään muutaman vuoden oppikoulua Kristiinassa hän kävi Vaasan kauppakoulun 1913–1914. Liikeuransa hän aloitti töysäläisen kauppias Nestori Hautalan renkinä, työskenteli sitten osuuskaupoissa Pyhäjärvellä ja Teuvalla ja vuodet 1921–1926 pietarsaarelaisen J. A. Holmin tupakkatehtaan edustajana.
Pensaikkovirna
Pensaikkovirna (Vicia dumetorum) on virnojen sukuun kuuluva laji. Se on metsävirnan tapaan monivuotinen ja pisimmillään noin 2 metriä pitkä ja se on kasvutavaltaan rento. Lehdet ovat muodoltaan kolmesta viiteen parisia ja niiden alla on soikeat lehdykät. Kukka on sininen tai violetti. Palko on väriltään ruskea ja se on 2,5 cm:stä kuuteen senttimetriä pitkä. Pensaikkovirnan kasvuympäristöjä ovat niityt ja kalliot ja sitä esiintyy alueella, joka ulottuu Ranskan itäosasta Saksan ja Tanskan kautta eteläiseen Ruotsiin.
Lauri Koivisto
Elämä ja ura
Koivisto toimi omien yritystensä ohella parikymmentä vuotta Seinäjoen kauppalan kunnallispolitiikassa sekä kymmenissä luottamustehtävissä liike-elämän järjestöissä. Hän oli perustamassa Etelä-Pohjanmaan Käsi- ja Pienteollisuusliittoa, Etelä-Pohjanmaan kauppakamaria ja Seinäjoen Oriyhdistystä. Hän toimi myös muun muassa Untamalan Saha Oy:n johtokunnan puheenjohtajana, Lakeuden Risti -kirkon rakennustoimikunnassa ja Etelä-Pohjanmaan Voima Oy:n ja Etelä-Pohjanmaan musiikkiopiston hallituksessa. Hän vaikutti Seinäjoen kauppakoulun perustamiseen 1952 ja Vaasan kauppakorkeakoulun syntymiseen 1966. Hänen yhteiskunnallinen vaikutuksensa jatkuu Suomen Kulttuurirahaston Etelä-Pohjanmaan rahaston piirissä toimivan Oili ja Lauri Koiviston rahaston myötä.
Vladimir Morozov (taitoluistelija)
Morozov ja Tarasova luistelivat ennätyspisteensä Saitaman MM-kilpailuissa 2019 saavuttaessaan hopeaa. Heidän lyhytohjelmapisteensä olivat tuolloin 81,21 ja vapaaohjelmapisteensä 147,26, mikä tiesi yhteispisteiksi 228,47. Morozov on pituudeltaan 187-senttimetrinen ja Tarasova 159-senttimetrinen. Heidän valmentajinaan toimivat Marina Sujeva, Maksim Trankov ja Sergei Voronov. Heidän aiempia valmentajiaan ovat olleet muun muassa Nina Mozer ja maailmanmestari Robin Szolkowy.
My Mother’s Hymn Book
Albumi debytoi Yhdysvalloissa Billboard 200 -listan sijalla 194.
Kalliovillakko
Elinympäristö
Pohjoismaissa kalliovillakko kasvaa muun muassa merenrannoilla, kallioilla, hakkuuaukeilla, tienvarsilla ja joutomailla. Laji on typensuosija.
Kalliovillakko Suomessa
Suomessa kalliovillakko kasvaa sekä alkuperäisenä että uustulokkaana. Sitä esiintyy Pohjois-Pohjanmaan korkeudelle. Laji on maan eteläosassa yleinen ja lounaassa Varsinais-Suomessa osin hyvin yleinen. Suomen uhanalaisuusluokituksessa kalliovillakko on elinvoimainen (LC).
Erik Blomster
Seuratasolla Blomster edusti Seinäjoen Urheilijoita.
Erkka Westerlund
Seuravalmentajana
Seuraavan kerran Westerlund toimi seurajoukkueen valmentajana vasta kaudella 1997–1998, jolloin hän valmensi Raimo Summasen kanssa Helsingin IFK:n Suomenmestariksi. Seuraavalla kaudella voitetun hopean jälkeen Westerlund ja Summanen siirtyivät valmentamaan HIFK:n naapuriseuraa Jokereita. Westerlund valmensi Jokereita kaudet 1999–2001, joista ensimmäisellä joukkue ylsi finaaliin ja saavutti SM-hopeaa.
Kaudeksi 2017–2018 Westerlund siirtyy KHL-joukkue Salavat Julajev Ufan peräsimeen.
Loihde
Historia
Entinen Anvia Oyj vaihtoi nimensä Viria Oyj:ksi tammikuussa 2017 ja ryhtyi rakentamaan konsernia uuden strategiansa mukaisesti, jossa keskiöön nousi turvallisuus ja tiedon jalostaminen. Vuonna 2021 yhtiön nimeksi vaihtui Loihde Oyj.
Käymäläseura Huussi
Järjestö toimii osittain senkin takia, että maapallon vesivarojen ennustetaan muuttuvan niukoiksi, jolloin wc:n eli vesiklosetin sijasta käytettävät kuivakäymälät säästävät vesivaroja. Näin yhdistys on osa maailmanlaajuista ympäristöliikettä. Ravinnekierron luonnollistamista seura edistää niin ikään kuivakäymälöillä. Kun uloste ja virtsa hyödynnetään lannoitteena suoraan, ei ole tarpeen tuottaa keinotekoisia lannoitteita.
Tavoitteidensa saavuttamiseksi Käymäläseura Huussi ry muun muassa tutkii, kerää ja levittää tietoa erilaista kuivakäymäläratkaisuista, kehittää kuivakäymälätekniikkaa ja -kulttuuria, edistää kuivakäymälöiden käyttöä, sekä valvoo kuivakäymälöiden käyttäjien etuja. Tärkeä osa sen toimintaa on joka kolmas vuosi järjestettävä kansainvälinen konferenssi. DT2012 järjestettiin elokuussa 2012 Tampereen yliopistolla.
Haverhillin rautatieasema
Stour Valley Railwayta ehdotettiin suljettavaksi vuoden 1963 Beechingin leikkauksissa. Lopullinen sulkemispäätös tehtiin vuonna 1965, joskin sulkeminen viivästyi paikallisneuvostojen harkitessa taloudellisen tuen myöntämistä, jotta liikenne jatkuisi. Kustannukset olisivat kuitenkin olleet liian suuret, ja niinpä liikenne linjalla lakkasi 6. maaliskuuta 1967. Haverhillin asema suljettiin samana päivänä.
Aki Pyysing
Aki Pyysing kirjoittaa viikoittaisia kolumneja Sijoitustieto.fi ja Pokeritieto.com -verkkosivustoilla. Pyysingin sijoitusaiheinen kolumni julkaistaan sunnuntaisin ja pokeriaiheinen kolumni keskiviikkoisin.
Kosti Katajamäki
Ura
Katajamäki voitti vuonna 2001 pienen N-ryhmän ja vuonna 2005 ison A-ryhmän Suomen mestaruuden. Kausina 2004 ja 2005 hän kiersi koko juniorien MM-sarjan Suzuki Ignisillä, loppusijoituksinaan neljäs ja viides. Katajamäen kartturina juniorien MM-sarjassa toimi Timo Alanne.
Green Park
Kuvaus
Green Parkia käytetään kuninkaallisten kunnialaukauksien ampumiseen Hyde Parkin ja Lontoon Towerin ohella. Siellä juhlistetaan erityisesti kuningattaren syntymäpäivää, virallisia valtiovierailuja ja parlamentin istuntokauden aloittamista. Green Parkissa ammutaan 21 laukauksen tervehdyksen jälkeen 20 ylimääräistä laukausta, koska se on kuninkaallinen puisto. Laukaukset ammutaan yleensä keskipäivällä mutta ei koskaan sunnuntaisin.
Salaatti
thumb|Salaattiannos.
30 Seconds to Mars
thumb|Yhtyeen ”Mithra”-logo 30 Seconds to Mars (30 STM) on yhdysvaltalainen alternative rock -yhtye, jonka keulahahmo on näyttelijänäkin tunnettu Jared Leto. Yhtyeessä rumpuja soittaa Jaredin veli Shannon Leto. Yhtye perustettiin vuonna 1998 ja sen tyyliin ovat vaikuttaneet Sex Pistols, Pink Floyd, Nine Inch Nails, The Cure, Radiohead ja Björk. Matt Wachter liittyi kolmanneksi jäseneksi pian 30 Seconds to Marsin perustamisen jälkeen, mutta on sittemmin eronnut yhtyeestä. Myöhemmin 30 Seconds to Marsiin liittyi myös Tomo Miličević ja sen levy-yhtiöksi tuli Virgin Records. Jared Leto kirjoittaa ja säveltää itse kaikki yhtyeen kappaleet.
30 Seconds to Mars on julkaissut viisi albumia. Ensimmäinen on nimeltään 30 Seconds to Mars, toinen A Beautiful Lie kolmas This Is War, neljäs Love Lust Faith + Dreams ja viides  America. Yhtye on tunnettu muun muassa kappaleista ”Attack”, ”The Kill”, ”From Yesterday” ”A Beautiful Lie” ja ”Closer to the Edge”. Ensimmäistä albumia myytiin Yhdysvalloissa noin 108 000 kappaletta, toista albumia noin miljoona kappaletta.
Asemies
Knaappi
Erillisten aateliskirjojen myöntämisen jälkeen ja aatelissäädyn muututtua perinnölliseksi knaapeista tuli löyhästi määritelty ryhmä talonpoikien ja rälssimiesten välimaastossa. Ratsupalveluksesta nauttimansa verovapauden kannalta he olivat alempaa aatelia tai rälssiä vaikka heillä ei ollut aateliskirjaa. Tällä tavoin aatelin etuoikeuksia kohti pyrkivät esimerkiksi kirjurit ja nimismiehet. Tunnettu esimerkki knaapista on pitkän vihan aikainen Tuomas Teppoinen. Vuonna 1606 Kirkholman taistelun murskatappion jälkeen Kaarle IX lupasi joukolle ratsusotilaan varustavia erityiset knaappioikeudet ja yhteisen vaakunan. Näistä suvuista aateloitiin myöhemmin erikseen mm. Sölferarm.
Oulton Broad Northin rautatieasema
Oulton Broad Northin rautatieasema on rautatieasema Oulton Broadin lähiössä Lowestoftin lähellä Suffolkissa, Englannissa. Se sijaitsee Wherry Linesin varrella. Sinne liikennöi Greater Anglia.
EuroMayDay
EuroMayDay Suomessa
Vappuaattona 2006 Helsingissä järjestetyssä EuroMayDay-mielenosoituskulkueessa oli järjestäjien mukaan noin 1 500 osanottajaa. Kulkue sujui aluksi rauhallisesti, mutta sen edetessä jotkut tapahtumaan osallistuneet nuoret heittelivät mielenosoituksessa pulloja ja rikkoivat kauppojen ikkunoita. Jotkut osallistujat myös maalasivat tageja rakennusten seiniin.
Jukka Piironen
Piironen voitti EM-pronssia seiväshypyssä sekä Brysselissä 1950 (tulos 425) että Bernissä 1954 (tulos 430). Helsingin olympialaisissa 1952 hän oli kahdeksastoista. Bernissä 28. elokuuta 1954 hypätty tulos 430 cm oli myös Piirosen kaikkien aikojen paras ulkotulos. Hallissa hän ylitti 432 cm vuonna 1956.
Pekan Olahraga Nasional
pienoiskuva|286x286px|PON II -kilpailun avajaisseremonia käynnissä Jakartassa vuonna 1951. Pekan Olahraga Nasional (lyhennettynä PON) on kansallinen urheilutapahtuma Indonesiassa, joka järjestetään joka neljäs vuosi ja jossa urheilijat kaikista Indonesian maakunnista kilpailevat keskenään.
Beinette
Beinette on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku oli 3 460 vuonna 2017.
Heidi Viljanen
Ura
Viljanen toimii eduskunnassa ympäristövaliokunnan varsinaisena jäsenenä.
Levottomat jalat
Altistavat ja laukaisevat tekijät
Levottomien jalkojen oireyhtymän kaikkia syitä ei tiedetä. Usein potilailla on todettu keskushermoston dopamiinijärjestelmän häiriö. Kudosraudan puute on toinen yleinen tekijä. Oireita voivat pahentaa monet tekijät, kuten raskausaika, verenvuodot ja verenluovutus, raudanpuuteanemia, munuaissairaudet ja dialyysi, MS-tauti, kilpirauhasen liika- tai vajaatoiminta, lisäkilpirauhasen liikatoiminto, selkäytimen sairaudet, tulehdukselliset sairaudet, fibromyalgia, ADHD, alaraajojen huono valtimoverenkierto, suonikohjut, polyneuropatiat, vitamiinien puutostilat tai alkoholismi. Lääkkeistä levottomia jalkoja voivat aiheuttaa ja pahentaa muun muassa trisykliset masennuslääkkeet sekä serotoniinin takaisinoton estäjät eli SSRI-lääkkeet, kuten mirtatsapiini, sekä antihistamiinit ja beetasalpaajat.
Bernoullin luku
Historia
Tätä voidaan vielä yksinkertaistaa käyttämällä edellä määriteltyjä toisia Bernoullin lukuja, jolloin. Lisäksi voidaan vielä todeta, että laskeva kertoma saa arvolla k=0 arvon. Näin ollen Bernoullin kaava yksinkertaistuu muotoon:
Bernoullin luvut ja Riemannin zeta-funktio
Kiinteästä yhteydestä kertoo myös se, että Riemannin hypoteesi voidaan muotoilla uudelleen Bernoullin lukuja käyttäen. Marcel Riesz todisti vuonna 1916 seuraavan hypoteesin olevan yhtäpitävä Riemannin hypoteesin kanssa:
John Fleck
Fleck pelasi Rangersin joukkueessa Skotlannin Valioliigassa 41 ottelua ja teki kaksi maalia vuosina 2007–2012. Mestarien liigassa hän pääsi kahtena kautena yhteensä neljässä ottelussa vaihtopelaajana kentälle. Englantiin hän siirtyi tammikuussa 2012 lainalle Englannin mestaruussarjassa pelanneeseen Blackpooliin, jossa pelasi seitsemän liigaottelua. Kesällä 2012 hän siirtyi Coventry Cityyn ja kesällä 2016 Sheffield Unitediin.
Jack O’Connell (jalkapalloilija)
pienoiskuva Jack William O'Connell (s. 29. maaliskuuta 1994 Liverpool) on englantilainen jalkapalloilija, pelipaikaltaan keskuspuolustaja. Hän on edustanut suuren osan urastaan Sheffield Unitedia.
Olavi Päivänsalo
Suomen kristillisen liiton puheenjohtajana
Olavi Päivänsalo oli yksi Suomen kristillisen liiton perustajajäsenistä ja puolueen ensimmäinen puheenjohtaja vuosina 1958–1964.
Hamish Bond
Bond saavutti ensimmäisen palkintosijansa maailmancupissa oltuaan perämiehettömässä nelosessa kolmas Poznańissa 2006. Ensimmäisissä aikuisten MM-kilpailuissaan, Etonissa 2006, hän oli perämiehettömässä nelosessa yhdeksäs. Seuraavana vuonna hän voitti samassa veneluokassa maailmancupin kilpailun Amsterdamissa sekä maailmanmestaruuden Münchenissä yhdessä Carl Meyerin, Eric Murrayn ja James Dallingerin kanssa. Pekingin olympialaisissa 2008 sama miehistö sijoittui seitsemänneksi.
Desibeli.net
Desibeli.net on internetissä vuodesta 2001 asti ilmestynyt musiikin verkkolehti. Se on riippumaton ja vapaaehtoisvoimin toimiva. Julkaisun painopisteenä on musiikki, joka ei vielä saa julkisuutta perinteisessä mediassa - mielenkiintoista valtavirran materiaalia hylkimättä.
Kultakutriasteri
Kultakutriasteri (Galatella linosyris, syn. Aster linosyris, Crinitaria linosyris) on monivuotinen asterikasvi. Se kasvaa 10–40 senttimetriä korkeaksi. Varressa kasvaa lukuisia 1–3 millimetrin levyisiä kapeita, tasasoukkia lehtiä. Kukinnot ovat 8–12 millimetriä leveitä mykeröjä, kukissa on suppilomainen kullankeltainen teriö eikä mykerössä ole erilaistuneita laitakukkia. Hedelmä on lenninhaivenellinen pähkylä. Kultakutriasteri esiintyy suuressa osassa Eurooppaa, mutta Pohjoismaissa harvinaisena: alkuperäisenä vain Ruotsissa Öölannin ja Gotlannin alvareilla ja kalkkisoraikoilla. Suomessa lajista on yksittäinen havainto.
Edsel
Edsel oli Ford Motor Companyn Edsel-osaston vuosina 1958–1960 valmistama automerkki. Kovista odotuksistaan huolimatta Edselistä tuli yksi automaailman suurimmista epäonnistumisista, ja se tuli lopulta maksamaan Fordille nykyrahassa noin kaksi miljardia dollaria. Lukuisten teknisten ongelmiensa, rumaksi moititun keulamaskinsa ja ostajien vähyyden myötä Edselistä tuli epäsuosittu auto ja sen nimi esiintyy edelleen monilla "kaikkien aikojen huonoimpien autojen" listoilla.
Eric Murray
Eric Gordon Murray (s. 6. toukokuuta 1982 Hastings ) on uusiseelantilainen soudun kaksinkertainen olympiavoittaja ja kahdeksankertainen maailmanmestari. Hän edustaa Avon RC -seuraa ja on pituudeltaan 195 cm.
Murray saavutti ensimmäisen palkintosijansa maailmancupissa oltuaan perämiehettömässä nelosessa kolmas Poznańissa 2006. Etonin MM-kilpailuissa 2006 hän oli samassa veneluokassa yhdeksäs. Seuraavana vuonna hän voitti perämiehettömässä nelosessa maailmancupin kilpailun Amsterdamissa sekä maailmanmestaruuden Münchenissä yhdessä Hamish Bondin, Carl Meyerin ja James Dallingerin kanssa. Pekingin olympialaisissa 2008 sama miehistö sijoittui seitsemänneksi.
Laurent Fignon
Ura
Fignon ei osallistunut vuoden 1990 Ranskan ympäriajoon, sijoittui kuudenneksi vuonna 1991 ja sijalle 23 vuonna 1992, jolloin saavutti yhdeksännen, ja viimeisen, etappivoittonsa kilpailun 11. osuudella Mulhouse´ssa.
Guts and Glory
Kokoonpano
+
SSE2
Kilpaileva suoritinvalmistaja AMD lisäsi tuen SSE2-käskykannalle omien 64-bittisten suorittimiensa (AMD Opteron ja AMD Athlon 64) käyttöönoton yhteydessä ja vuonna 2005 lisäsi tuen SSE3-käskykannalle päivittämällä suorittimensa "E"-merkinnällä.
Kissi Kaba Keïta
Kissi Kaba Keita oli 1800-luvun kissisoturi ja -päällikkö, joka onnistui saamaan useita kissien alueita valtansa alle ja vastustamaan Ranskan siirtomaavalloitusta vuosien ajan. Kissi Kaba Keïta otti itselleen mandinkanimen todistaakseen olevansa Sundiata Keïtan sukulainen.
Maire Österdahl
Österdahl saavutti EM-pronssia Brysselissä 1950 pituushypyssä tuloksella 557. Hän oli ensimmäinen suomalainen yleisurheilun naisten EM-mitalisti. Helsingin olympialaisissa 1952 hän sijoittui yhdeksänneksi Suomen ennätystuloksella 573. Helsingin kisoissa hän osallistui myös 4 × 100 metrin viestiin.
Oscar Ahlström
Ura
Huddingen putoamisesta huolimatta Ahlströmin veljekset jatkoivat uraansa Allsvenskanissa ja siirtyivät kaudeksi 2009–2010 AIK IF:ään. He olivat nostamassa AIK:ta Elitserieniin keväällä 2010 ja tekivät vuoden mittaisen jatkosopimuksen kaudeksi 2010–2011. Oscar teki ensimmäisellä Elitserien-kaudellaan 53 runkosarjaottelussa tehopisteet 9+12=21 sekä kahdeksassa pudotuspeliottelussa kolme maalia, joilla hän ja Kent McDonell olivat AIK:n toiseksi parhaita maalintekijöitä Christian Sandbergin jälkeen.
Unkarin ja Yhdysvaltain suhteet
Vuonna 2015 tehdyn U.S. Global Leadership -raportin mukaan 54 prosenttia unkarilaisista hyväksyi Yhdysvaltain globaalin johtajuuden. 16 prosenttia olivat sitä vastaan ja 30 prosenttia ei osannut sanoa.
Poliisikamera – käy!
Poliisikamera – käy! (Police, Camera, Action!) on brittiläinen dokumenttisarja, jota tuotettiin vuosina 1994–2002. Sarjaa esittää Britanniassa televisiokanava ITV4. Sarjassa seurataan brittipoliisien jokapäiväistä työtä ja työtehtäviä, joihin heidät hälytetään. Suomessa sarjaa esitti Yle TV2.
Rillieux-la-Pape
Kunta oli maatalousvaltainen noin tuhannen asukkaan kylä aina 1960-luvulle, jolloin se alkoi kasvaa nopeasti ja muodostua Lyonin esikaupungiksi. Nyt se on yksi 59:stä Lyonin metropolialueeseen kuuluvasta kunnasta.
Mosambikin escudo
Maan itsenäistyttyä vuonna 1975 perustettiin valtiollinen Mosambikin pankki. Mosambikin escudo irrotettiin Portugalin escudosta vuonna 1977, ja vuonna 1980 otettiin käyttöön uusi valuutta metical. Se korvasi Mosambikin escudon suhteessa yksi yhteen.
Blohm & Voss P.211
Ehdokkaana Volksjäger-suunnittelukilpailussa
Kilpailun päätteeksi Heinkelin ehdotelma valittiin 30.9.1944 massatuotettavaksi, juurikin RLM:n virkailijoiden Heinkelin ehdotelman paremmuuden ylikorostamisen vuoksi, vaikka yhtäkään lentävää prototyyppiä ei ollut vielä testattu. Myös kaikkien muiden ehdotelmien kehittäminen määrättiin lakkautettavaksi tuotantosopimuksen myöntämisen jälkeen. Tästä määräyksestä huolimatta Richard Vogt jatkoi P.211.02:n kehittämistä vielä 4.10.1944 saakka.
Liisa Hallamaa
Hallamaa piti yksityisnäyttelyjä ja osallistui yhteisnäyttelyihin niin Suomessa kuin ulkomaillakin ja hänet palkittiin useaan otteeseen. Teoksia on muun muassa Helsingin taideteollisuusmuseon kokoelmissa.
Elämä ja ura
Liisa Larsen (myöhemmin uudelleen Hallamaa) työskenteli ensin Arabian taideteollisuusosastolla 1950-1957 ja sitten taideosastolla itsenäisenä taiteilijana 1957-1970. Hän oli suurikokoisten astioiden taitava dreijaaja ja lasitteiden tuntija. Hänelle tyypillisiä värejä olivat erityisesti syvän sininen ja turkoosi. Arabian kaudellaan hänellä oli yksityisnäyttelyt Helsingissä vuosina 1957 ja 1970 ja hän osallistui myös lukuisiin yhteisnäyttelyihin sekä kotimaassa että ulkomailla ja otti menestyksekkäästi osaa moniin kutsukilpailuihin.
Ari Tolppanen
Ura
Vuosina 1978-82 Tolppanen toimi elokuva-alan yrittäjänä ja mm. Oy Nordfilm Ab:n toimitusjohtajana. Nordfilm omisti mm. elokuvateatteri Nordian Helsingin Yrjönkadulla.
CapManin jälkeen Tolppanen on vuodesta 2016 lähtien keskittynyt jälleen elokuva-alan toimintaan. Hän on toiminut rahoittajana ja vastaavana tuottajana noin 20 kotimaisessa elokuvassa, kuten Aku Louhimiehen Tuntematon sotilas, AJ Annilan Ikitie, Zaida Bergroothin Tove ja Saara Saarelan Vedenvartija sekä Veikko Aaltosen TV-sarja Ratamo. Tolppanen on ollut tuottajana John Websterin Jörn Donnerin elämästä kertovassa dokumenttielokuvassa Donner – Privat sekä Marit Lallin Nokian matkapuhelinliiketoiminnan kehittymistä kuvaavassa TV-sarjassa Made in Finland (Mobile 101).
Yksityiselämä
Tolppanen asuu Helsingissä. Hänellä on kuusi aikuista lasta.
Aleksandrian koptilais-ortodoksinen kirkko
Nykyisin koptikristityt muodostavat Lähi-idän suurimman kristityn ryhmän. Egyptin koko 79-miljoonaisesta väestöstä on eri lähteiden mukaan 9-10 % tai 18 % kopteja ja noin prosentti muita kristittyjä.
Eino Sares
Henkilöhistoria
Sareksen vanhemmat olivat opettaja Uno Aleksander Böckerman ja Anna Viskari ja puoliso vuodesta 1932 Aili Hellä Johanna Ahtiainen. Sares kirjoitti ylioppilaaksi 1927 ja vihittiin papiksi vuonna 1932. Hän toimi virkaa tekevänä kirkkoherrana Pälkjärvellä vuosina 1932–1934, kirkkoherran apulaisena Kurkijoella vuosina 1934–35, kappalaisena Ruokolahdella vuosina 1935–1948, Imatran kirkkoherrana vuosina 1950−1954, Lapuan tuomiorovastina vuosina 1954–1961, Helsingin tuomiorovastina vuosina 1961–1965 sekä Evankelisluterilaisen Sisälähetyssäätiön toiminnanjohtajana vuosina 1966–1968. Sotilasarvoltaan Eino Sares oli reservin yliluutnantti.
Olli
Sukunimenä:
Samuel Fagemo
Maajoukkueura
Fagemo pelasi myös alle 18-vuotiaiden MM-kilpailuissa vuonna 2018, jolloin hän voitti pronssia. Fagemo valittiin Slovakiaa vastaan pelatun puolivälieräottelun päätteeksi Ruotsin ottelun parhaaksi pelaajaksi. Hän pelasi myös alle 18-vuotiaiden Ivan Hlinkan muistoturnauksessa vuonna 2017, jolloin Fagemo voitti pronssia. Hän jakoi viidellä osumallaan turnauksen maalipörssin toisen sijan Venäjän Dmitri Zavgorodnin kanssa edellään vain Tšekin Jan Jeník.
Juuso Puhakka
2009–2019
Puhakka opiskelee kauppatieteitä Hanken Svenska handelshögskolanissa Helsingissä.
Radio Helsinki
Radio Helsinki toimii useiden tapahtumien yhteistyökumppanina kuten Flow Festivalin, Lost In Music in , Kesärauhan ja Provinssin.
California (albumi)
Taustaa
Californian vaikutteina olivat muun muassa Burt Bacharach ja The Beach Boys. Lisäksi vaikutteita ammennettiin myös popista, jazzista, funkista, thrash metalista, Havaijin ja Lähi-idän musiikista sekä avantgardesta. Yhtye teki viisi kiertuetta mainostaakseen levyä. Albumi jäi yhtyeen viimeiseksi ennen sen hajoamista.
Päiväperhoset
Päiväperhoset (Papilionoidea) on perhosten yläheimo. Yläheimoon kuuluvat useimmat yleiskielen tuntemat perhoset, kuten täpläperhosten, kaaliperhosten ja sinisiipien heimoihin kuuluvat lajit. Paksupäiden (Hesperioidea) yläheimon lajit muistuttavat päiväperhosia elintavoiltaan, mutta ne eroavat päiväperhosista muodon yksityiskohtien perusteella.
Rakenne
Päiväperhosilla on kova kitiinin muodostama ulkoiho, johon lihakset kiinnittyvät. Pään erottaa muusta ruumiista ohut kaula. Päässä sijaitsevat tärkeimmät aistinelimet. Ravinnonottoelimenä toimii imutorvi, jonka kautta perhonen ottaa nestemäistä ravintoa ja vettä. Suuren osan päästä muodostaa kaksi kupumaista verkkosilmää. Tärkeimpinä kosketus- ja hajuaistineliminä toimivat tuntosarvet. Nämä sijaitsevat päiväperhosilla lähempänä toisiaan kuin paksupääperhosilla.
Keskiruumiissa on kolme jaoketta, joihin siivet ja raajat ovat kiinnittyneet. Jokaisessa jaokkeessa on yksi raajapari ja toisessa ja kolmannessa jaokkeessa siipipari. Eräiden heimojen lajeilla (muun muassa täpläperhoset) etujalat ovat surkastuneet ja kävelyyn kelpaamattomat. Raajaparien rakenne on samanlainen, tyvessä on liikkumaton lonkka ja välittävä reisirengas, ja sen jälkeen liikkuvien nivelten yhdistämät reisi, sääri ja nilkka. Nilkka jakautuu viiteen erilliseen jaokkeeseen, jossa viimeisessä on yleensä kynsipari.
Mikro-ohjelma
Historia
Varhaiset mikroprosessorit kuten MOS 6502 ja Z-80 eivät käytä mikrokoodia, mutta Intel 8086 ja Motorola 68000 käyttävät jo. 8086 toteuttaa mikrokoodilla esimerkiksi kerto- ja jakolaskut.
Mikro-ohjelman piirteitä
Mikro-ohjelmat olivat aiemmin erittäin yleisiä niin sanotuissa CISC-tyyppisissä koneissa, joissa käskyt ja osoitusmuodot olivat monimutkaisia. Näiden taas tuli olla monimutkaisia, jotta pieneen keskusmuistiin mahtuisi koko tarvittava ohjelma. RISC-arkkitehtuuri toi mukanaan ajatuksen, että käskyjen tulee olla yksinkertaisia.
HMHS Letitia (1912)
Ensimmäinen maailmansota
Ensimmäisen maailmansodan puhjettua Iso-Britannia määräsi SS Letitian muutettavaksi sairaalalaivaksi, jonka takia laiva siityi Royal Canadian Naval Medical Servicen alaisuuteen. Laivaan tehtii muutoksia, jotta laiva voisi tarjota tuoreimpia lääketieteelisiä hoitoja ja helpotusta potilaille. Sillä oli täydellinen lääkäri- ja hoitohenkilökunta. Kaikki sairaalalaivoiksi muutetut alukset olivat selvästi maalattu valkoiseksi, vihreällä raidalla ja kolmella punaisella ristillä molemmin puolin. Näin tehtiin erottamaan nämä ”ei-taistelevat” alukset muusta merenkulusta. Mutta joskus myös nämä ”ei-taistelevat” alukset joutuivat vihollisten sukellusveneiden kohteiksi. Letitia sai etuliitteen HMHS (His Majesty’s Hospital Ship).
Seuraukset ja hylky
Kaikki matkustajat ja hoitohenkilökunta pelastuivat, mutta yksi hiililapioija kuoli onnettomuudessa.
Unni Lehn
Unni Lehn (s. 7. kesäkuuta 1977 Melhus) on norjalainen jalkapalloilija, pelipaikaltaan keskikenttäpelaaja. Lehn edustaa nykyisin Trondheims-Ørnia. Hän kuului maajoukkueeseen, joka voitti kultaa vuoden 2000 kesäolympialaisista Sydneystä.
Aarne Penttinen
Aarne Penttinen (9. huhtikuuta 1918 Sortavalan mlk – 13. heinäkuuta 1981 Kuopio) oli suomalainen liikkeenhoitaja, joka toimi Kuopion läänin vaalipiiristä Suomen Maaseudun Puolueen listalta valittuna kansanedustajana vuosina 1970–1972. Hän toimi myös presidentin valitsijamiehenä vuonna 1968.
Crucified Barbara
Crucified Barbara oli ruotsalainen hard rock -yhtye, joka perustettiin Tukholmassa vuonna 1998.
Luc Tardif
Luc Tardif (s. 29. maaliskuuta 1953 Trois-Rivières, Kanada ) on kanadalais-ranskalainen jääkiekkoilija ja jääkiekkojohtaja.
Aulos
pienoiskuva|Nuorukainen soittaa aulosta. [[Attikalainen keramiikka|Attikalaisen kyliksin tondo, n. 460–450 eaa.]] Aulos oli kaksoisoboe, joka yhdistettiin viininjumala Dionysokseen. Sitä soitettiin antiikin Kreikassa teatterissa sekä uskonnollisissa seremonioissa. Uskottiin, että aulos kiihottaa kuulijaansa, kun taas kithara rauhoitti ja kohotti kuulijansa mieltä. Soitinmusiikin kulta-aika oli noin 300 eaa.
Toinen sikhisota
Multan ja Ramnagar
thumb|[[Chillianwalan taistelukenttä.]] thumb|[[Gujratin taistelukenttä.]] Briteillä oli joukkoja Sikhivaltion pääkaupunki Lahoressa, josta lähetettiin Multaniin kenraalimajuri William S. Whishin johtama osasto sotilaita. He saapuivat Multaniin 18. elokuuta 1848 ja vahvistusten jälkeen heidän joukkonsa käsittivät 28 000 sotilasta. Mukana brittien puolella oli myös 4 300 Šer Singhin johtamaa sikhiläistä sotilasta. Multanissa noin 12 000 kapinallista puolusti Multanin linnoitusta Mulraj Chopran johdolla. Britit alkoivat piirittää kapinallisia vallaten joitakin heidän asemistaan 10. – 12. syyskuuta. Tilanne muuttui kuitenkin olennaisesti, kun heidän puolellaan aluksi olleet Šer Singhin joukot vaihtoivat puolia. Britit joutuivat vetäytymään uusia vahvistuksia odotellen.
Bruno Brunberg
Bruno Brunbergin vanhemmat olivat vaakamestari Anton Brunberg ja Hanna Laurell. Hän valmistui Polyteknillisestä opistosta koneinsinööriksi 1903 ja teki opintomatkoja Skotlantiin, Skandinavian maihin, Saksaan, Sveitsiin ja Englantiin.
Toinen sikhisota
Seuraukset
Sota oli päättynyt brittien voittoon, joskin he olivat kärsineet mtös raskaita tappioita. Kapinoitsijat olivat vetäytyneet Rawalpindiin, jossa heidän joukkonsa antautuivat 14. maaliskuuta 1849. Britit olivat nyt kukistaneet viimeisen merkittävän vastustajansa Intian niemimaalla. Toisaalta etenkin Chillianwalan taistelu ja sen raskaat tappiot oli aiheuttanut kolauksen brittien maineeseen voittamattomana valtakuntana.
James Hoban
Hobanin ensimmäinen merkittävä suunnittelutyö oli vuonna 1791 valmistunut Etelä-Carolinan edustajakokouksen talo Columbiassa. Rakennus, jonka julkisivu mukaili Pierre Charles L’Enfantin New Yorkiin pari vuotta aiemmin suunnittelemaa Federal Hallia, tuhoutui Yhdysvaltain sisällissodassa vuonna 1865.
Gautrekrin saaga
Tarina laakson hölmöläisistä (isl. Dalafífla þáttr)
Gautrekrin saagan molemmissa versioissa kerrotaan ensin alussa kuningas Gautista. Tämän sanotaan hallitsevan Kölivuorten (isl. Kjalar, nyk. Skandit) itäpuolella sijaitsevaa, hyvin metsäiseksi kuvattua Länsi-Göötanmaata (isl. Vestra Gautland). Eräänä päivän kuningas Gauti lähtee metsästämään, mutta eksyy seuralaisistaan. Hän saapuu vaatteet repeytyneenä metsän keskellä sijaitsevalle yksinäiselle talolle, jossa asuu eristäytynyt perhe. Perheellä on sellainen tapa, että aina, jos jotain eriskummallista tapahtuu, nämä vähentävät jäsentensä määrää niin, että menevät ”Perhejyrkänteelle” (isl. Ætternisstapi) ja hyppäävät sieltä alas ja menevät näin ”Óðinnin luokse” (isl. til Óðins).
Víkarrin tarina (isl. Víkars þáttr)
Gautrekrin saagan pidemmässä versiossa kerronta siirtyy seuraavaksi Göötanmaalta Norjaan (isl.Noregr) ja alkaa niin kutsuttu Víkarrin tarina (isl. Víkars þáttr), joka puuttuu kokonaan saagan lyhyemmästä versiosta. Aluksi kerrotaan Hordalandin (isl. Hörðaland) kuningas Herþjófrista, Telemarkin (isl. Þelamerkr) kuningas Friðþjófrista ja Opplandin kuningas Geirþjófrista, jotka ovat veljeksiä, sekä Agderin (isl. Agðir) kuninkaasta Haraldr Agderilaisesta (isl. inn egðski), jolla on poika nimeltä Víkarr. Eräs Haraldrin miehistä on Stórvirkr, jolla on poika nimeltä Starkaðr. Stórvirkrin vaimon sukulaismiehet kuitenkin surmaavat Stórvirkrin, ja Starkaðr kasvaa kuningas Haraldrin hovissa.
Kuningas Herþjófr hyökkää ja valloittaa kuningas Haraldrin valtakunnan ja surmaa tämän. Kuninkaanpoika Víkarr ja Starkaðr vangitaan. Starkaðrin uudeksi kasvatusisäksi tulee Grani Hevosenharja (isl. Hrosshárs-Grani). Starkaðrista kasvaa suurikokoinen mutta aikaansaamaton nuorukainen, kunnes Víkarr tarjoaa hänelle uusia vaatteita ja aseita. Miehet keräävät sotajoukon ja hyökkäävät sitten kuningas Herþjófria vastaan, surmaten tämän. Víkarr palaa sitten isänsä valtakuntaan ja ottaa haltuunsa sekä Agderin että kuningas Herþjófrin hallitsemat alueet.
Lahja-Refrin tarina (isl. Gjafa-Refs þáttr)
Rennirin poika Refr saapuu Víkarrin pojan, jaarli Nerin luokse ja tuo tälle lahjaksi isältään viemän sonnin. Jaarli Nerin kuuluu vastata lahjaan vastalahjalla, mutta koska hän ei tahdo luopua mistään, mitä omistaa, hän antaa Refrille vastalahjaksi hyviä neuvoja. Nerin neuvojen avulla Refr saavuttaa itselleen mainetta ja omaisuutta niin, että hänet aletaan tuntea Lahja-Refrinä. Hän menee ensin tapaamaan kuningas Gautrekria, jolle antaa Nerin neuvosta hiomakiven tämän etsiessä jotain, millä heittää väsynyttä haukkaansa. Gautrekr tulee avusta niin iloiseksi, että antaa Refrille kultasormuksen. Tämän jälkeen Refr lähtee viemään kultasormusta Englannin kuninkaaksi kutsutulle Ellalle, saa tältä kaksi koiraa, jotka lahjoittaa Tanskanmaan (isl. Danmerkr) kuningas Hrólfr Riu'ulle (isl. kraki), joka taas antaa Refrille vastalahjaksi arvokkaan kypärän ja panssaripaidan. Nämä Refr vie eräälle ryöstöretkiä tekevälle viikinkikuningas Óláfrille. Lopulta Lahja-Refr saa nyt anteliaana kuninkaana tunnetun Gautrekrin tyttären Helgan puolisokseen ja lisäksi hän saa jaarlin arvonimen.
Miinalaiva Sveaborg
Miinalaiva Sveaborg oli Suomen merivoimien miinalaiva.
Palvelus
Alusta käytettiin pääasiassa miinalaivueen harjoituksissa tuki- ja varastoaluksena sen heikon konetehon ja huonokuntoisen rungon vuoksi. Pääasiassa alus kuitenkin oli ankkuroituna satamaan.
Palaeomastodon
Löydöt
Palaeomastodon löydettiin sen sukulaisen Phiomian kanssa Gabal Qatranin muodostumasta Egyptistä Al-Fayyumin kaupungista.
Haddiscoen rautatieasema (Norfolk Railway)
Aseman avasi 1. heinäkuuta 1847 Norfolk Railway. Se siirtyi myöhemmin Great Eastern Railwaylle, joka sulki aseman 9. toukokuuta 1904. Samana päivänä sen tilalle avattiin Haddiscoe Low Levelin rautatieasema, joka oli Wherry Linesin ja sittemmin suljetun Yarmouth–Beccles-radan risteyskohdassa.
Philippe Hinschberger
Ura
Hinschberger edusti koko pelaajauransa ajan FC Metziä. Hän debytoi joukkueessa vuonna 1977 ja pelasi kaikkiaan 430 sarjaottelua 15 vuoden aikana. Hän voitti seuran paidassa Metzin historian ensimmäisen Ranskan cupin 1984 ja toistamiseen 1988. Hinschberger lopetti uransa seurassa vuonna 1992.
Sami Hyypiä
Willem II
Vuonna 1995 Hyypiä kävi Newcastle Unitedin testissä, mutta siirtyi lopulta kauden 1995–1996 talvitauolla Alankomaihin tilburgilaisen Willem II:n joukkueeseen, jonne myös MyPa-joukkuetoveri Joonas Kolkka siirtyi samoihin aikoihin. Hän pelasi Willem II:ssa kolme ja puoli kautta hyvällä menestyksellä ja toimi lopulta myös joukkueen kapteenina. Hyypiän viimeisellä kaudella 1998–1999 joukkue sijoittui Eredivisien toiseksi, minkä myötä seura pääsi seuraavalla kaudella ensimmäistä kertaa historiassaan mukaan Mestarien liigaan. Seuran stadionilla Koning Willem II:lla on Hyypiän mukaan nimetty huone.
Valmentajaura
Elokuussa 2015 Hyypiästä tuli Sveitsin superliigan FC Zürichin päävalmentaja. Hyypiän johdolla seuran peliesitykset olivat heikohkoja ja joukkue juuttui liigan putoamistaisteluun. Helmikuussa 2016 Hyypiä onnistui nostamaan Zürichin pois putoamisviivan alapuolelta. Kevään aikana joukkue ajautui jälleen tappiokierteeseen ja toukokuussa 2016, kolme kierrosta ennen liigan loppua Hyypiä sai potkut tehtävästään. Hyypiän kohtaloksi koitui lopulta 0-4 murskatappio FC Luganolle, joka pudotti Zürichin sarjajumboksi. Syyskuussa 2020 Hyypiä liittyi Veikkausliigassa pelaavan FC Hakan valmennusryhmään.
Manny Puig
Projektit
Puig esiintyy vuonna 2008 esitettävässä sarjassa "The American Outdoorsman presents Predator Hunt", jossa kalastetaan haikaloja Meksikonlahdesta.
Texas Instruments
Historia
Omana yrityksenään se kuitenkin perustettiin vasta vuonna 1930 Dallasiin erikoistuen öljyn etsintään seismisten signaalien avulla. Tuolloin yhtiö sai nimekseen Geophysical Service.